Tiia Teppan

Tiia Teppan (aastani 1983 Tiia Meldre; sündinud 29. detsembril 1961) on Eesti poliitik, suusataja ja spordipedagooghttp://www.esbl.ee/biograafia/Tiia_Teppan, Tartu abilinnapea aastatel 2011–2018.Mets, Risto. Video: uus abilinnapea Tiia Teppan tutvustab end volinikele. Tartu Postimees, 13. mai 2011.Sulbi, Raul. Tartu abilinnapead on Raimond Tamm, Tiia Teppan, Vladimir Šokman, Jarno Laur ja Kajar Lember. Tartu Postimees, 11. november 2013.Saar, Jüri. Tartu abilinnapea Tiia Teppan lahkub ametist. Tartu Postimees, 16. august 2018.

Ta on pärit Võrumaalt.Tiia Teppan tõusis Tartu abilinnapeaks. Lõunaleht, 13. mai 2011. Ta on lõpetanud 1980. aastal Friedrich Reinhold Kreutzwaldi nimelise Võru 1. Keskkooli ja 1984. aastal Tartu Riikliku Ülikooli kehakultuuriteaduskonna.

1986–1997 töötas Tiia Teppan Tartu Ülikooli suusalektoraadis ja spordikeskuses, 1995–1997 ühtlasi suusatreenerina Tartu Kalevi Spordiklubis. 1998–2000 oli ta Põlva Spordikooli direktor, 2000–2002 Tartu Suusaklubi tegevjuht ja treener, 2003–2011 Aura Keskuse juhataja Tartus.http://www.ohtuleht.ee/426414

Ta on Tartu Hansa Rotary klubi liige.

Poliitiline tegevus
Tiia Teppan on Reformierakonna liige.Tiia Teppan. Reformierakonna veebisait. 2009–2011 oli ta Tartu linnavolikogu liige. 2011. aastal sai temast Tartu hariduse ja kultuuri valdkonna abilinnapea. 2013. aasta kohaliku omavalitsuse volikogude valimistel valiti ta Tartu linnavolikokku 213 häälega, kuid ta jätkas ka uues koalitsioonis hariduse ja kultuuri valdkonna abilinnapeana. Ta valiti Tartu linnavolikokku ka 2017. aasta kohaliku omavalitsuse volikogude valimistel, kuid jätkas uues koalitsioonis Tartu sotsiaalvaldkonna abilinnapeana. 2018. aasta augustis teatas ta abilinnapea kohalt tagasiastumisest ja läks sama aasta septembrist Tartu linnavolikogu 9. koosseisu.

Sport
Teppan alustas suusatreeninguid 1972. aastal Võru Spordikoolis Maret Lukini õpilasena, 1980–1983 oli tema treener Mati Alaver. Ta on võitnud Eesti meistrivõistlustel 1982. aastal 10 km suusatamises pronksi ning 1979–1983 teatesõidus kolm kuld- ja kaks hõbemedalit. 1982. aastal täitis ta Eesti NSV meistersportlase normi. Ta on olnud spordiklubi Jõud liige.

1988–1998 oli ta Tartu suusamaratoni korralduskomitees tehnikakontrollija, 1991–2002 kuulus Suverulli korraldusmeeskonda, 2001–2004 klubi Tartu Maraton nõukokku, 2003–2011Suusaklubi andmeil aastast 2004: http://www.suusaklubi.ee/klubist/ajalugu/ oli Tartu Suusaklubi juhatuse esimees ja aastast 1997 on ta Eesti Olümpiaakadeemia haridustoimkonna liige. 2007–2010 kuulus ta Eesti Kultuurkapitali kehakultuuri ja spordi sihtkapitali nõukokku.

Isiklikku
Aastatel 1983–2008 oli Tiia Teppan abielus suusataja ja spordipedagoogi Jaanus Teppaniga. Nende pojad on suusataja Vahur Teppan (sündinud 1985) ning treener ja sporditegelane Jaak Teppan (sündinud 1984) ning tütar on Tuuli Teppan (sündinud 1991).

Teoseid
 "Suuskade valimisest ja hooldamisest" (1995, koos Jaanus Teppaniga).

Viited

Välislingid
 Jaan Olmaru "Tartu abilinnapeaks tõuseb Tiia Teppan" Postimees, 11. mai 2011
 "Video: uus abilinnapea Tiia Teppan tutvustab end volinikele" Postimees, 13. mai 2011
 Teppan, Tiia Eesti spordi biograafiline leksikon
 Tiia Teppan, Riho Raave "Tartu käib kooliuuenduste teed" Postimees, 18. juuli 2012

Kategooria:Eesti sporditegelased
Kategooria:Eesti spordipedagoogid
Kategooria:Eesti suusatajad
Kategooria:Eesti Reformierakonna poliitikud
Kategooria:Tartu inimesed
Kategooria:Sündinud 1961